עופר לוי
קריירה

לאחר שחרורו מהצבא, החל להופיע במועדונים בחיפה תחת השם הבדוי "פרדי" (Ferdi) כמחווה לזמר הטורקי פרדי טייפור. בשנת 1988 הוציא את אלבומו הראשון "הקלפן", שזכה להצלחה בקרב חובבי המוזיקה הטורקית והערבית. באלבום זה בלטו מספר שירים בעיבודו של יעקב למאי: "היכן אמצא לי אהבה" (מילים: בני ראובן), "די נמאס לי", "למה את שותקת" ו"לעולם לא נפרד".
בינואר 1990 הוציא לוי את האלבום "תפילת אדם", שהוקלט כ"אלבום הופעה" בעת הופעתו בטורקיה. במאי 1990, זמן קצר לאחר צאת אלבום ההופעה, יצא אלבומו "לא יכול בלעדיה", שזכה להצלחה בקרב חובבי המוזיקה המזרחית ונמכר במאות אלפי עותקים[דרוש מקור]. עם השירים באלבום נמנים "אהבה אמיתית", "רוצה בה", ו"סאווח" (שיר מאת עבד אל-חלים חאפז). ניסים בן חיים ייעץ והפיק מוזיקלית. יעקב למאי עיבד את שירי האלבום, וניגן בקלידים, תכנת תופים והפיק את כל האלבום ללא נגנים חיים (לפי צו האופנה של הז׳אנר באותן שנים).
בשנת 1991 יצא אלבומו "כוכב שנות ה-90", ומכר מעל ל-300 אלף עותקים[דרוש מקור], באלבום זה בלטו השירים שהפכו ללהיטים וקלאסיקה של כל הזמנים "יום הרווקים" "החזירי לי את בני" (המוכר בשם "זה שובר לב של גבר") ומעיין הנעורים.
בשנת 1992 הוציא לוי את אלבום האולפן הרביעי "אהיה לך מלך", שיצא בהפצה ראשונה תחת השם "נסתרות דרכי האל". אלבום זה לאחר הקלטתו הופץ ללא עריכת עיבודים סופיים רק לשם התעניינות אצל המשווקים. אלבום זה הושמע בחנויות שונות והם החלו בהפצתו למכירה כך.
בשנת 1993 יצא אלבומו "אוהב לחיות" שזכה להצלחה רבה ונמכר ביותר מ 150 אלף עותקים אשר סיפק את מירב להיטיו כגון שיר הנושא, ״מהי אהבה״, ״אין לי יום אין לי לילה״, ״לנצח לאהוב״, ״מחפש את בני״, ״מאוהב בגשם״ (שלחנו  לקוח משיר ספרדי של חוליו איגלסיאס), ״דרך מפתה״ ועוד. לאור ההצלחה הגדולה לאלבום פתח לוי במסע הופעות באמפי תיאטרון קיסריה, בנייני האומה ירושלים, והסינרמה תל אביב שזכו לפופולריות גדולה לוי היה לאומן המזרחי הראשון שהחל בהופעות אלה עד אז אומנים מז'אנר המזרחי היו מופיעים בעיקר בוועדי עובדים, אירועים משפחתיים ובמועדונים .
בשנת 1993 כתבה והלחינה נעמי שמר את השיר "הכל פתוח" בקלטת הילדים "אצלנו בפסנתר". אולם שנה אחר כך ב-1994 הפך ללהיט בעקבות דואט של עופר לוי ולאה לופטין, אשר הפך ללהיט גדול ולמופע משותף של השניים. בעקבות החיבור זכה עופר לוי לחשיפה בתקשורת, בשנים אלה מוזיקה מזרחית הייתה למוזיקת שוליים בקרב האליטה התקשורתית "המערבית" ששלטה בתכנים המשודרים ברדיו ובטלוויזיה.
בשנים 1994–1995 החל לוי לעבוד על האלבום "ציפור השמש", בו השתתפו 42 כלי נגינה מעל 4,000 שעות אולפן. לוי מעיד שזהו אלבום המושקע ביותר אצלו, וברגע שסיים את הצילומים לאלבום החל לגדל זקן ובשנים הבאות החל בתהליך חזרה בתשובה. האלבום יצא למכירה ב-1 בינואר 1997, כשלוי הפסיק להופיע במופעים מעורבים נשים וגברים ללא הפרדה. שיר הנושא באלבום הוקדש לביתו הבכורה ציפורה, והשיר "חובות ליבי (בצמאוני)" מתאר את תהליך חזרתו בתשובה, האלבום ברובו מכיל שירי אהבה של בינו ובינה, "רוח הלילה", "מבט אחד", "חיפשתי אהבה".
בשנת 1998 הוציא לוי את האלבום "בהופעה חיה" אשר הוקלט בשנים קודמות עם חידוש לשיר של פריד אל אטרש, "בנאדי עליק".
בשנת 2002 הוציא את האלבום "שמע בני מוסר אביך" המורכב מהלחנים של שיריו שיצאו בעבר בשינוי המילים לשירי אהבת האל והדת.
בשנת 2004 הודיע לוי כשהופיעה בתוכנית של שמעון פרנס שהוא חוזר לבמה, ובשנת 2005 הוציא את האלבום "מצייר אותך" שנמכר במעל ל-40 אלף עותקים[דרוש מקור] עם הלהיטים "רוח ים" "אני ואת זו אהבה מהשמיים". ומיד החל בסבב הופעות גדול. כשנתיים לאחר מכן 2007, הוציאו זהבה בן ועופר לוי את שיר הדואט המצליח "שאני איתך".
ב 2010 הוציא לוי את האלבום בדרך שבחרתי והחל סבב הופעות בהיכלים הגדולים. בשנת 2012 לוי ואייל גולן הוציאו שיר דואט שזכה להצלחה גדולה "רצתי אחריך", זאת כדי לאחד שיר בין שני זמרים מובילים בז'אנרים שונים במוזיקה המזרחית.
לאחר 3 שנים יצא האלבום האישה של חיי (2014) ושנה לאחר מכן ליבי שלך (2015) - כולל חידוש לשיר 'מעיין הנעורים' ו-2 חידושים לשיריו של משה פרץ. בשנים אלה אלבומי דיסקים הפכו לנישה, והדרך החדשה הייתה להעלות שירים היו באתר האינטרנט YOUTUBE וברשות שונות ובאפליקציות, ולוי אימץ שיטה זו ואחת לכמה חודשים משחרר שיר חדש. ב-5 בינואר 2015 הוציא את הסינגל "רק את" עם ישי לוי. השיר הגיע למקום החמישי במצעד השבועי של מדיה פורסט.ב-30 ביולי 2023 הוציא לוי את הסינגל "מקלט בטוח", בביצוע משותף עם עדן בן זקן, שהגיע למקום ה-32 במצעד ההיטליסט.